CELEX: 62015TN0103
Language: hr
Date: 2015-02-27 00:00:00
Title: Predmet T-103/15: Tužba podnesena 27. veljače 2015. – Flabeg Deutschland protiv Komisije

27.4.2015   
            
            
               HR
            
            
               Službeni list Europske unije
            
            
               C 138/62
            
         Tužba podnesena 27. veljače 2015. – Flabeg Deutschland protiv Komisije
   (Predmet T-103/15)
   (2015/C 138/81)
   Jezik postupka: njemački
   
      Stranke
   
   
      Tužitelj: Flabeg Deutschland GmbH (Nürnberg, Njemačka) (zastupnici: M. Küper i E.-M. Schwind, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku tuženika od 25. studenoga 2014. u predmetu državne potpore SA.33995 (2013/C) (ex 2013/NN), broj predmeta: C(2014) 8786 final, članaka 1., 2., 3. točaka 1. i 2. te članaka 4. i 5. (utvrđenje svojstva potpore i nespojivosti EEG-a 2012. uključujući njegovo posebno korekcijsko uređenje sa zajedničkim tržištem) kao i članka 6. u vezi s člankom 7. (nalog za provedbu neposrednog djelomičnog povrata od pogodovanih subjekata);
            
         
               —
            
            
               tuženiku naloži snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga:
   
               1.
            
            
               Prvi tužbeni razlog: nisu ispunjene pretpostavke iz članka 107. UFEU-a.
               Tužitelj tvrdi da sustav nameta na temelju EEG-a i posebno korekcijsko uređenje iz EEG-a 2012. a priori nemaju svojstvo potpore u smislu članka 107. stavka 1. UFEU-a. Ako bi se i zaključilo da se posebno korekcijsko uređenje iz EEG-a 2012. treba kvalificirati kao potpora u tom smislu, ono je opravdano u skladu s člankom 107. stavkom 3. točkama (b) i (c) UFEU-a (promicanje provedbe važnog projekta od zajedničkog europskog interesa odnosno razvoja određenih gospodarskih djelatnosti ili područja bez promjene trgovinskih uvjeta suprotno zajedničkom interesu) pa stoga nije protivno pravu državnih potpora.
            
         
               2.
            
            
               Drugi tužbeni razlog: nemogućnost primjene Smjernica Zajednice za državne potpore za okoliš i energiju (the Environmental and Energy State Aide Guidelines – EEAG), koje su mjerodavne za plan prilagodbe
               Tužitelj tvrdi da se Smjernice EEAG koje su mjerodavne za visinu traženog povrata prema članku 3. tuženikove sporne odluke, a koje se primjenjuju od 1. srpnja 2014., ne mogu primijeniti na sustav nameta na temelju EEG-a i posebno korekcijsko uređenje iz EEG-a 2012. zbog toga što ti instrumenti nemaju svojstvo potpore kao i zbog načela zakonitosti uprave koje važi na razini EU.